Мишел Барние : Търговските бариери за Великобритания са неизбежни след . . . Лондон . Главният преговарящ на ЕС по Брекзит Мишел Барние пристига в понеделник в Лондон , където ще се срещне с британския министър за въпросите , свързани с Брекзит Дейвид Дейвис , а след това и с министър - председателя Тереза Мей . Очаква се обсъждане на излизането на Великобритания от ЕС преди Барние и британския екип за Брекзит да се запътят към Брюксел , където във вторник ще започнат обсъжданията за т . нар . „ преходно споразумение “ , пише The Daily Express . Дейвис заяви че се надява да има споразумение относно преходния период след Брекзит преди срещата на високо равнище на ЕС на 22 март . „ Очаквам да приема Мишел Барние . Следващата важна стъпка в работата ни е да изградим новото партньорство между ЕС и Великобритания “ , допълни той . Очаква се по време на срещата да се постигне разбирателство относно отношенията между страната и блока след Брекзит . Преговорите за Брекзит ще се проведат докато високопоставените евроскептици от британската Консервативна партия предупреждават , всяка сделка с Брюксел , която остави Великобритания в митническия съюз на ЕС , би била неприемлива . Превод и редакция : Виктор Турмаков